Hjá borginni - minn afturendi

Mér finnst voða krúttlegt að sjá Hönnu Birnu svara í símann í borginni og fyrst var ég alveg; dúllan og sonna.

Svo fór ég að hugsa, (já ég veit það, stór-furðulegt en ég á þetta til þegar minnst varir).

Vildi svona skemmtilega til að blaða- og myndatökumaður móðurblaðsins var á rambi um Símaverið hjá borginni og gengu þar fram á Hönnu Birnu alveg í starfskynningu á fullu?

Auðvitað ekki. Það tekur krúttlegheitin niður um helling þegar maður fattar að allt svona er sett á svið.

Þetta er ímyndasköpun í beinni útsendingu.

Fjandinn að maður skuli vera orðinn svona kaldhæðinn á gamals aldri.

Það verður erfiðara með hverju árinu fyrir mann að sjá hlutina eins og þeir eru settir upp fyrir mann.

Sama fyrir kosningar, þegar frambjóðendurnir hanga á kaffistofum og í vélar- og pökkunarsölum út um allan bæ en myndu ekki fyrir sitt litla líf koma í námunda við viðkomandi starfsemi á milli kosninga.

Gætuð þið ekki kastað ykkur fyrir björg að sjá t.d. Áddna fjár með fyrstihúsahúfu í innilegum samræðum við pökkunarkonuna? Alveg intú itt?

Algjört stílbrot.

Mér er alveg sama hvar í flokki menn standa þeir eiga ekki að setja á svið einhver sjónarspil í aumri tilraunastarfsemi sem ætlað er að blekkja fólk.

Steingrímur með sveðjuna á lofti í frystihúsinu, Solla í pípulögnum, Áddni í dósaverksmiðju, Kiddi Sleggja í þvottahúsi og Geir í loðnu er ekki að gera neitt fyrir mig.

Hanna Birna, geðþekk eins og hún er og hún má eiga það, á ekki að vera að svara í símann fyrir blaðamenn.

Hvað varð um spekina úr bókinni um að hægri höndin skuli ekki vita hvað sú vinstri er að bardúsa?

Er ekki gott að halda henni til haga?

Hjá Reykjavíkurborg góðan dag, minn afturendi.

Fyrri ummæli:
Einmitt það sem ég hugsaði, PRstunt, ekkert annað. Einhvernveginn læðist að manni sá grunur að borgarfulltrúar ætli að ná vinsældum út á svona hluti. Og fólk svo bláeygt og kjánalegt að grípa þetta á lofti; Guð hvað hún er almennileg, og lítillát !!!! bla bla.....

Þetta er ekkert annað en sýndarmennska af verstu tegund og hana nú.

Geðið að gefa sig? Hafið þið allt á hornum ykkar? Þið eruð þessar sem talið við sjónvarpið. Crumpy Old Ladys.

||

Er þetta satt stelpur? Eruð þið Crumpy??

||

Einmitt. Ekki svona neikvæðar.

Um að gera að slumma og slafra í sig öllu heila gumsinu sem frá þessum dálausu lýðskrumurum kemur. Með bros á vör

Ekki hugsa.

||

Þetta var að mínu mati leiðinleg sviðsetning en aftur á móti þarft fyrir konuna að kynna sér störf fólksins. Hún á náttúrulega enga samleið með símadömunum í launamálum. Mér finnst þessi starfskynning bara engin frétt.

||

Það er alveg rétt þessi starfskynning er engin frétt. En hvað er málið ?? Á Hanna Birna að hækka í áliti hjá fólki fyrir þetta ??

Hún myndi kannski gera það ef að hún væri sett á símadömulaun.

||

Hanna Birna má alveg koma í starfskynningu til mín e.kl.18:00, en Kiddi sleggja fær ekki inngöngu hér í þetta þvottahús.

||

Af hverju ertu búin að breyta litnum!

Já og taka út blúnduna?

||

Vá mér fannst þetta svo asanlegt og glatað e-ð að ég á ekki til orð. Hvað er að verða um alla þessa stjórnmálamenn... hvað er í gangi bara í þjóðfélaginu, Það vantar bara pjúra heiðarlega stjórmálamenn sem eru í þessum störfum af hugsjón. í dag virðist allt snúast um að búa til rétta ímynd en svo er ekkert á bakvið þessa ímynd. Vá hvað maður er orðinn þreyttur á þessu!

||

kommon...thetta er nú bara halló finnst thessi "stunt" hjá thessum pólitíkusum ótholandi,nákvæmlega..med frystihúsahúfurnar á lofti og flr i theim dúr..uss...bara sleppa thessu..frekar patrónæsing ad minu mati..sérstaklega thegar fæstir hafa nokkru sinni unnid i verkamannastørfum

Ummæli:
Og hvað með það? Athyglissýkin í sósjalistunum er engu minni, góða mín. Dæmigert væl í hinu bitra vinstrapakki sem aldrei er ánægt. Vinir þínir í VG og Samfylkingunni gátu meira að segja fundið sér tíma í fílabeinsturni sínum til að agnúast út í það að reisa eigi styttu af Tómasi Guðmundssyni, og kölluðu slíkt dæmi um karlæga hugsun!

Ef það er ekki PR stönt, þá veit ég ekki hvað. Munurinn á þessum tveimur stöntum er sá að annað virkar og sýnir borgarstjóra sem eðlilegan einstakling (annað en þeir 3 sem á undan fóru, vitleysingurinn, Villi gerspillti, og Dr. Dagur blaðurskjóða), en hitt sýnir að hinar bitru rauðsokkur fá að ríða röftum í VG og Samfylkingunni í borginni, okkur kjósendum til ómældrar kátínu.

Verkefni: Tilfinning
Merking: Hneykslun;Ógeðistilfinning;Fyrirlitning